পাসপোর্ট অধিদফতরের নতুন ডিজি সোহায়েল হোসেন
বহিরাগমন ও পাসপোর্ট অধিদফতরের নতুন মহাপরিচালক (ডিজি) নিয়োগ পেয়েছেন মেজর জেনারেল মো. সোহায়েল হোসেন খান।







বৃহস্পতিবার জনপ্রশাসন মন্ত্রণালয় থেকে আদেশ জারি করা হয়েছে।




সেনা কর্মকর্তা সোহায়েল হোসেনকে প্রেষণে এই নিয়োগ দিতে তার চাকরি স্বরাষ্ট্র মন্ত্রণালয়ের সুরক্ষা সেবা বিভাগে ন্যস্ত করা হয়েছে।
এর আগে গত ১ জানুয়ারি বহিরাগমন ও পাসপোর্ট অধিদফতরের ডিজি মেজর জেনারেল মো. মাসুদ রেজওয়ানকে প্রত্যাহার করে সেনাবাহিনীতে ফিরিয়ে নেয়া হয়।
অপর আদেশে বাংলাদেশ টেলিযোগাযোগ রেগুলেটরি কমিশনের (বিটিআরসি) মহাপরিচালক ব্রিগেডিয়ার জেনারেল মো. মোস্তফা কামাল এবং মো. নাসিমকে সেনাবাহিনীতে ফিরিয়ে নিতে তাদের চাকরি সশস্ত্র বাহিনী বিভাগে ন্যস্ত করা হয়েছে।
এছাড়া ব্রিগেডিয়ার জেনারেল মো. মাহফুজুল করিম মজুমদারকে বিটিআরসির মহাপরিচালক নিয়োগ দিতে তার চাকরি ডাক ও টেলিযোগাযোগ বিভাগে ন্যস্ত করা হয়েছে।

বহিরাগমন ও পাসপোর্ট অধিদফতরের নতুন মহাপরিচালক (ডিজি) নিয়োগ পেয়েছেন মেজর জেনারেল মো. সোহায়েল হোসেন খান।